Pasig
{{Infobox lokasyon}}

An '''Syudad nin Pasig''' (Tagalog: ''Lungsod ng Pasig'') saro sa syudad kan [[Metro Manila]] nin [[Filipinas]] asin an nagligad na kabesera kan probinsya nin [[Rizal]], bago ini nagin saro sa mga syudad na nagkokomponir kan kadakulaan nin Metro Manila o an inaapod na [[Rehiyon Nasyunal na Kapitolyo]].  

Igwa ining sukol na {{PH wikidata|area}} kilometro kwadrado. Namomogtak sa bandang subangan kan Metro Manila, an Pasig kataid an syudad nin Quezon asin Mandaluyong sa solnopan, kadolon an syudad nin Marikina, Pateros, sa amnayan, kadolon an syudad nin Makati, Pateros asin Taguig sa habagatan asin kataid kan syudad nin Antipolo, munisipyo nin Cainta asin Taytay sa probinsya nin Rizal sa bandang subangan.

An Pasig primeramente residensyal asin industriyal na lugar alagad luwayluway nang nagigin mas komersyal. Dati an kapitolyo kan probinsya nin Rizal yaon namogtak sa laog kan syudad na ini sa may poro kan Shaw Boulevard alagad an edipisyong ini ginaba' na.

An designadong zip code kaini iyo {{PH wikidata|postal_code}}. Asin, Susog sa sensus kan {{wikidata|qualifier|single|P1082|P585}}, igwa ining {{PH wikidata|population_total}} katawong nag-eerok digdi sa {{PH wikidata|household}} kaharongan. 

==Mga Barangay==
[[File:Ortigas Tonight.jpg|thumb|right|288px|Ortigas Center]]
An syudad nin Pasig nababanga sa 30 ng [[barangay]]. <ref>[http://www.nscb.gov.ph/activestats/psgc/municipality.asp?muncode=137403000&regcode=13&provcode=74 NSCB Philippine Standard Geographic Codes – City of Pasig]</ref> An mga barangay kaini dinuwang distrito sa rason nin representasyon sa konseho. <ref>[http://www.chanrobles.com/republicactno7166.htm Synchronized National and Local Elections Law – Republic Act No. 7166, Section 3]. kinua 16-05-13</ref> An enot na distrito sakop an mga seksyon sa may bandang habagatan asin solnopan asin an ikaduwang distrito sinasakop an seksyon sa amnayan asin subangan.  
{{columns-list|colwidth=10em|

* Bagong Ilog
* Bagong Katipunan
* Bambang
* Buting
* Caniogan
* Dela Paz a
* Kalawaan
* Kapasigan
* Kapitolyo
* Malinao
* Manggahan a
* Maybunga
* Oranbo
* Palatiw
* Pinagbuhatan
* Pineda
* Rosario
* Sagad
* San Antonio
* San Joaquin
* San Jose
* San Miguel
* San Nicolas (Pob.)
* Santa Cruz
* Santa Lucia
* Santa Rosa
* Santo Tomas
* Santolan
* Sumilang
* Ugong
}}

== Demograpiko ==
{{Populasyon}}
==Etimolohiya==
An pangaran na "Pasig" tinutubod na naghale sa katagang Sanskrit na "passis" o baybay na pinatotongdan an komunidad sa mabaybay na pampang kan salog nin Pasig. An iba man na historyador nagsasabi hale ini sa tataramon na "mabagsik" huli sa makusog na sulog kan salog na inaanod pa an mga troso haleng Montalban pasiring Manila.

Inapod man daa ini kan mga Intsik na mga taga-Binondo, Manila na "mapaksik", dangan nagin "Pasik" asin napormang "Pasig". Pwede man totoo hale sa katagang "pasigan", Tagalog na kataga an boot sabihon pampang kan salog.
Susog man ki [[Jose Villa Panganiban|Jose Panganiban]], dating direktor kan Instituto Lenggwahe Nasyonal, an "pasig" lumang Sanskrit na kataga na boot sabihon iyo an salog na nadalihig hale sa sarong hawak nin katubigan pasiring naman sa ibang katubigan, asin ini an nagyayari ta an salog nabulos haleng [[Sola' nin Laguna]] pasiring sa [[Sola' nin Manila]].

==Agi-agi==
Kan Hunyo 11, 1901 an probinsya nin Rizal minukna sa ri'gon kan Akta Nu. 137 kan Komisyon Filipina. An Pasig isinaro' sa probinsya kan Rizal asin ini an ginibong kabesera kani.

Kan 1975, an Pasig sinuway sa probinsyang Rizal asin ini ginibong parte na kan Metro Manila kan an inaapod na Metro Manila Commission (na naapod nang Metro Manila Authority dangan Metropolitan Manila Development Authority (o, MMDA)) minukna ni Presidente [[Ferdinand Marcos]] paagi kan Pagboot Presidensyal Nu. 824. 

Kan Hulyo 1994, an Pasig ginibo nang hustong urbanisadong syudad sa ri'gon kan Akta Republika 7829. Kan Desyembre 1994 pinirmahan na ni Presidente [[Fidel Ramos]] na magin ley asin nag'agi sa sarong plebisito kan Enero 21, 1995 kun saen aprobado an mga taga Pasig. Igdi sa Pasig, sa istadyum kan ULTRA nangyare an mamundong trahedya kun saen nagkarambola asin 71 katawo an nagkadara'togan, nagka'iripit asin nagkagaradan. Igdi kuta' kaya mangyayari an Primerong Anibersaryo kan noontime show na [[Wowowee]] na pig'aamaan kan [[ABS-CBN]]. Gibo kan trahedya, ini dai na pinadagos.

Kan Pebrero 4, 2009 an syudad binulosan kan hararom na baha resulta kan [[Bagyong Ondoy]]. Ini na gayod an pinakagrabe asin pinakamadestrosong baha' na inagihan kan syudad kun saen dakul na harong nalantop kan baha asin grabeng gamit sa harong, mga behikulo asin mga muebles an nalubog o inanod.

==Mga piyesta==
Igdi ginigibo sa Pasig an inaapod na [[Bambino Festival]] kun saen dinadara sa bibo, alagad tanda nin  may hararom na pagtubod, an mga  manlaenlaen na imahen ni Sto. Nino sa prusesyon tuyong bulan nin Enero. Tampok igdi iyo an ladawan ni Sto. Niño de Pasig. Sinasabi na an pinakaenot na Bambino Festival ginibo kan Enero 2002. An katagang "bambino" hale daa sa Itlayanong termino na "bambino", na boot sabihon ''aki''.<ref>http://www.pinasmuna.com/2013/01/pasig-city-bambino-festival-2013.html kinua 15-05-13</ref>

==Museo de Pasig==
An Pasig iyo an saro sa may pinakamagayon na museo sa [[Filipinas]] na nagsisirbeng bintana nanggad kan kultura, arte asin historya kan siyudad. Dati ini midbid sa apod na Concepcion Museum na namomogtak sa poro kan Plaza Rizal sa barangay nin San Jose. Tinogdok kan 1937 ni [[Don Fortunato Concepcion]], pagputok kan mangirhat na [[Ikaduwang Gerang Pankinaban]], kinalamkam kan mga Hapon asin ginibo nindang kwartel asin kulongan. Kan Pebrero 19, 1945, an wagayway kan [[Estados Unidos]] binikyaw sa edipisyo na tanda kan pagtapos kan pananakop kan mga mananakyadang Hapon. An aldaw na ini nagin tanda kan Katalingkasan kan Pasig.

Kan taon 1980, nailito na an pagsasadiri kan Mansion sa siyudad nin Pasig hale sa kamot kan saro sa tagamana ni Don Fortunato na iyo si Dr. Jose Concepcion. Sa duwang dekada, an Mansion nagsirbing erokan kan museo asin kan saiyang library.

Kan Oktobre 2000, hinirahay na husto ini asin bilog nang itinagama sa paggamit kan museo. Igdi na nanggad nagpoon an pag'osol kan siyudad na magtaong doon sa pagpagantad kan saiyang historya, kultura asin arte mala ta Pebrero 2008 orog na pinagayon, pinakarhay an edipisyo asin pinagrinsay na gayo an mga eksibit.<ref> Uusipon dapit sa museo ilinadawan sa sarong retratong eksibit sa laog kan Museo nin Pasig</ref>

Ngonyan, an Museo kan Syudad nin Pasig sarong dakulang orgulyo kan mga tagaPasig na saindang piglalaki-laki asin dai lamang ikasupog ipamansag asin ipagpadayaw sa bilog na kinaban. Ini dinadayo na gayo kan mga turista asin masabi na dai kumpleto an pagbisita sa Pasig kun an sarong turista o bisita dai mapagabay igdi.

An museo may padalan kan Timeline kan Historya nin Pasig, may mga retrato kan soanoy asin lumang panahon sa mga importanteng pangyayari, may bidang tagama sa syensia asin may mga retrato kan mga lataw na personalidad sa Pasig asin nasaray man igdi an mga mwebles kan Mansion asin kan mga prominenteng pamilya sa lugar na ini. Pag'abot kan [[Bambino Festival]], an museo napaeksibit kan mga iba-ibang pigurin ni Sto. Niño na saray-saray kan mga pamilyang may malodok na debosyon ki Sto. Niño. 

==Ekonomiya==
[[File:Pasig City 3.jpg|thumb|288px|right||Merkado publiko sa Pasig]]
An solnopan na parte kan syudad iyo an haros namomogtakan kan kadakulan kan mga rekurso pinansyal kaini. Ini binibilog kan dakulon na mga pabrika, mga bodega, mga pasilidad komersyal asin establisimiento. Ini nakalinyada sa may Ortigas Center, sa katahawan kan Pasig asin sa may E. Rodrigues Jr. Avenue. An bandang subangan kan syudad mayormente dominado nin mga kaharongan na residensyal. An per capita income (GDP) kan Pasig naabot $12,032 taontaon. An barangay nin San Antonio iyo an pinakamayaman na yunit nin gobyerno kan Pasig asin kan Filipinas pa.

An syudad naaabot paagi kan mga minasunod na mayor na tinampo:

*Ortigas Avenue
*E. Rodriguez Avenue, Jr. ([[Circumferential Road 5|C-5]])
*Lanuza Avenue
*Pasig Boulevard
*Julia Vargas Avenue
*Shaw Boulevard
*Marcos Highway
*Amang Rodriguez Avenue

===Transportasyon paagi sa tubig===
An syudad kan Pasig yaon sa porong subangan kan Salog Pasig. Ini inaabot kan serbisyong ferry kan Pasig River Ferry Service na may pitong istasyon pinagpangaranan susog sa namomogtakan na mga barangay:

*Pineda
*San Joaquin
*Bambang
*Kalawaan
*Pinagbuhatan
*Maybunga
*Nagpayong

==Mga tulay==
An syudad nin Pasig may walong tulay. Ini an mga minasunod:

*C-5 Bridge – nabaktas [[Pasig River]]
*Manalo Bridge – nabaktas [[Marikina River]]
*Rosario Bridge – nabaktas [[Marikina River]]
*Sandoval Bridge – nabaktas [[Pasig River]]
*Santa Rosa De Lima Bridge – nabaktas [[Marikina River]]
*Bambang Bridge – nabaktas Napindan Channel
*Napindan Bridge – nabaktas Napindan Channel
*Kalawaan Bridge – nabaktas [[Pasig River]]

== Mga Zip Code sa syudad kan Pasig==
[[File:Pasig City 2.jpg|thumb|right|288px|Dr. Sixto Antonio Avenue, sarong tinampong mayor na amnayan pahabagatan sa syudad.]]
* Caniogan 1606
* Green Park 1612
* Kapasigan 1600
* Kapitolyo 1603
* Manggahan 1611
* Maybunga 1607
* Pinagbuhatan 1602
* Rosario 1609
* San Antonio 1605
* San Joaquin 1601
* Santolan 1610
* Santa Lucia 1608
* Ugong 1604

==Mga Alkalde==
* Padre Daniel Florida Mesa (1689's) (Spanish Priest)
* Padre Franco Torrez (18th century)
* Padre Armando Zuniga (1728–1738) (Spanish-Filipino Priest)
* Gov. Heneral Joshua Milan Saavedra, (1738–1750) (Gobernadorcillo)
* Mario Lamercia, (1750–1780) (Gobernadorcillo)
* Aldrin Gersalia, (1780's)     (Gobernadorcillo)
* Rafael Umali, (1852–1853, 1869–1870)
* Apolonio Santiago, (1873–1884)
* Fortunato Concepcion (1918-1921)
* Sixto J. Antonio, (1924–1935)
* Cipriano A. Raymundo, (1936–1945)
* Francisco B. Legaspi, (1945–1951)
* Cipriano A. Raymundo, (1952–1955)
* Emiliano R. Caruncho Jr., (1956–1986)
* Mario Raymundo, (1986–1992)
* Vicente Eusebio, (1992–2001)
* Soledad Eusebio, (2001–2004)
* Vicente Eusebio, (2004–2007)
* Robert Eusebio, (2007–2013)
* Maribel Eusebio, (2013-2016)
* Robert Eusebio, (2016–2019)
* Vico Sotto (2019-)

==Mga retrato==
<gallery>
Ladawan:158 3758.JPG|An merkado publiko 
Ladawan:158 3777.JPG|An Pasig Boulevard
Ladawan:158 3731.JPG|An food court sa saod
Ladawan:158 3766.JPG|An 3-soson na munisipyo 
Ladawan:Photo0177.jpg|An Sto. Niño de Pasig
Pasig City Museum 05.jpg|An Museo kan Syudad nin Pasig
</gallery>

== Toltolan ==
{{reflist}}

== Mga panluwas na takod ==
* [https://www.philatlas.com/ PhilAtlas.com]
* [https://web.archive.org/web/20120413163013/http://www.nscb.gov.ph/activestats/psgc/default.asp Philippine Standard Geographic Code]
* [https://web.archive.org/web/20161010201809/http://www.blgs.gov.ph/lgpmsv2/cmshome/index.php?pageID=23 Local Governance Performance Management System]
* [http://www.pasigcity.gov.ph/ Pasig City official website]
* [http://www.abs-cbnnews.com/storypage.aspx?StoryId=107190 An Pasig nagtogdok mga tulay pasiring Makati, Marikina (abs-cbnnews.com)]{{Dead link|date=September 2023 |bot=InternetArchiveBot |fix-attempted=yes }} 
* [http://wn.com/pasig_city Pasig City videos] at WN
* [http://www.themedicalcity.com/ The Medical City]
* [http://www.pinasmuna.com/2013/01/pasig-city-bambino-festival-2013.html Bambino Festival]
 

{{Metro Manila}}
[[Kategorya:Mga syudad kan Filipinas]]
[[Kategorya:Metro Manila]]
An Syudad nin Pasig (Tagalog: Lungsod ng Pasig) saro sa syudad kan Metro Manila nin Filipinas asin an nagligad na kabesera kan probinsya nin Rizal, bago ini nagin saro sa mga syudad na nagkokomponir kan kadakulaan nin Metro Manila o an inaapod na Rehiyon Nasyunal na Kapitolyo.  

Igwa ining sukol na  kilometro kwadrado. Namomogtak sa bandang subangan kan Metro Manila, an Pasig kataid an syudad nin Quezon asin Mandaluyong sa solnopan, kadolon an syudad nin Marikina, Pateros, sa amnayan, kadolon an syudad nin Makati, Pateros asin Taguig sa habagatan asin kataid kan syudad nin Antipolo, munisipyo nin Cainta asin Taytay sa probinsya nin Rizal sa bandang subangan.

An Pasig primeramente residensyal asin industriyal na lugar alagad luwayluway nang nagigin mas komersyal. Dati an kapitolyo kan probinsya nin Rizal yaon namogtak sa laog kan syudad na ini sa may poro kan Shaw Boulevard alagad an edipisyong ini ginaba' na.

An designadong zip code kaini iyo . Asin, Susog sa sensus kan , igwa ining  katawong nag-eerok digdi sa  kaharongan. 

Mga Barangay
thumb|right|288px|Ortigas Center
An syudad nin Pasig nababanga sa 30 ng barangay. NSCB Philippine Standard Geographic Codes – City of Pasig An mga barangay kaini dinuwang distrito sa rason nin representasyon sa konseho. Synchronized National and Local Elections Law – Republic Act No. 7166, Section 3. kinua 16-05-13 An enot na distrito sakop an mga seksyon sa may bandang habagatan asin solnopan asin an ikaduwang distrito sinasakop an seksyon sa amnayan asin subangan.  

 Demograpiko 

Etimolohiya
An pangaran na "Pasig" tinutubod na naghale sa katagang Sanskrit na "passis" o baybay na pinatotongdan an komunidad sa mabaybay na pampang kan salog nin Pasig. An iba man na historyador nagsasabi hale ini sa tataramon na "mabagsik" huli sa makusog na sulog kan salog na inaanod pa an mga troso haleng Montalban pasiring Manila.

Inapod man daa ini kan mga Intsik na mga taga-Binondo, Manila na "mapaksik", dangan nagin "Pasik" asin napormang "Pasig". Pwede man totoo hale sa katagang "pasigan", Tagalog na kataga an boot sabihon pampang kan salog.
Susog man ki Jose Panganiban, dating direktor kan Instituto Lenggwahe Nasyonal, an "pasig" lumang Sanskrit na kataga na boot sabihon iyo an salog na nadalihig hale sa sarong hawak nin katubigan pasiring naman sa ibang katubigan, asin ini an nagyayari ta an salog nabulos haleng Sola' nin Laguna pasiring sa Sola' nin Manila.

Agi-agi
Kan Hunyo 11, 1901 an probinsya nin Rizal minukna sa ri'gon kan Akta Nu. 137 kan Komisyon Filipina. An Pasig isinaro' sa probinsya kan Rizal asin ini an ginibong kabesera kani.

Kan 1975, an Pasig sinuway sa probinsyang Rizal asin ini ginibong parte na kan Metro Manila kan an inaapod na Metro Manila Commission (na naapod nang Metro Manila Authority dangan Metropolitan Manila Development Authority (o, MMDA)) minukna ni Presidente Ferdinand Marcos paagi kan Pagboot Presidensyal Nu. 824. 

Kan Hulyo 1994, an Pasig ginibo nang hustong urbanisadong syudad sa ri'gon kan Akta Republika 7829. Kan Desyembre 1994 pinirmahan na ni Presidente Fidel Ramos na magin ley asin nag'agi sa sarong plebisito kan Enero 21, 1995 kun saen aprobado an mga taga Pasig. Igdi sa Pasig, sa istadyum kan ULTRA nangyare an mamundong trahedya kun saen nagkarambola asin 71 katawo an nagkadara'togan, nagka'iripit asin nagkagaradan. Igdi kuta' kaya mangyayari an Primerong Anibersaryo kan noontime show na Wowowee na pig'aamaan kan ABS-CBN. Gibo kan trahedya, ini dai na pinadagos.

Kan Pebrero 4, 2009 an syudad binulosan kan hararom na baha resulta kan Bagyong Ondoy. Ini na gayod an pinakagrabe asin pinakamadestrosong baha' na inagihan kan syudad kun saen dakul na harong nalantop kan baha asin grabeng gamit sa harong, mga behikulo asin mga muebles an nalubog o inanod.

Mga piyesta
Igdi ginigibo sa Pasig an inaapod na Bambino Festival kun saen dinadara sa bibo, alagad tanda nin  may hararom na pagtubod, an mga  manlaenlaen na imahen ni Sto. Nino sa prusesyon tuyong bulan nin Enero. Tampok igdi iyo an ladawan ni Sto. Niño de Pasig. Sinasabi na an pinakaenot na Bambino Festival ginibo kan Enero 2002. An katagang "bambino" hale daa sa Itlayanong termino na "bambino", na boot sabihon aki.http://www.pinasmuna.com/2013/01/pasig-city-bambino-festival-2013.html kinua 15-05-13

Museo de Pasig
An Pasig iyo an saro sa may pinakamagayon na museo sa Filipinas na nagsisirbeng bintana nanggad kan kultura, arte asin historya kan siyudad. Dati ini midbid sa apod na Concepcion Museum na namomogtak sa poro kan Plaza Rizal sa barangay nin San Jose. Tinogdok kan 1937 ni Don Fortunato Concepcion, pagputok kan mangirhat na Ikaduwang Gerang Pankinaban, kinalamkam kan mga Hapon asin ginibo nindang kwartel asin kulongan. Kan Pebrero 19, 1945, an wagayway kan Estados Unidos binikyaw sa edipisyo na tanda kan pagtapos kan pananakop kan mga mananakyadang Hapon. An aldaw na ini nagin tanda kan Katalingkasan kan Pasig.

Kan taon 1980, nailito na an pagsasadiri kan Mansion sa siyudad nin Pasig hale sa kamot kan saro sa tagamana ni Don Fortunato na iyo si Dr. Jose Concepcion. Sa duwang dekada, an Mansion nagsirbing erokan kan museo asin kan saiyang library.

Kan Oktobre 2000, hinirahay na husto ini asin bilog nang itinagama sa paggamit kan museo. Igdi na nanggad nagpoon an pag'osol kan siyudad na magtaong doon sa pagpagantad kan saiyang historya, kultura asin arte mala ta Pebrero 2008 orog na pinagayon, pinakarhay an edipisyo asin pinagrinsay na gayo an mga eksibit. Uusipon dapit sa museo ilinadawan sa sarong retratong eksibit sa laog kan Museo nin Pasig

Ngonyan, an Museo kan Syudad nin Pasig sarong dakulang orgulyo kan mga tagaPasig na saindang piglalaki-laki asin dai lamang ikasupog ipamansag asin ipagpadayaw sa bilog na kinaban. Ini dinadayo na gayo kan mga turista asin masabi na dai kumpleto an pagbisita sa Pasig kun an sarong turista o bisita dai mapagabay igdi.

An museo may padalan kan Timeline kan Historya nin Pasig, may mga retrato kan soanoy asin lumang panahon sa mga importanteng pangyayari, may bidang tagama sa syensia asin may mga retrato kan mga lataw na personalidad sa Pasig asin nasaray man igdi an mga mwebles kan Mansion asin kan mga prominenteng pamilya sa lugar na ini. Pag'abot kan Bambino Festival, an museo napaeksibit kan mga iba-ibang pigurin ni Sto. Niño na saray-saray kan mga pamilyang may malodok na debosyon ki Sto. Niño. 

Ekonomiya
thumb|288px|right||Merkado publiko sa Pasig
An solnopan na parte kan syudad iyo an haros namomogtakan kan kadakulan kan mga rekurso pinansyal kaini. Ini binibilog kan dakulon na mga pabrika, mga bodega, mga pasilidad komersyal asin establisimiento. Ini nakalinyada sa may Ortigas Center, sa katahawan kan Pasig asin sa may E. Rodrigues Jr. Avenue. An bandang subangan kan syudad mayormente dominado nin mga kaharongan na residensyal. An per capita income (GDP) kan Pasig naabot $12,032 taontaon. An barangay nin San Antonio iyo an pinakamayaman na yunit nin gobyerno kan Pasig asin kan Filipinas pa.

An syudad naaabot paagi kan mga minasunod na mayor na tinampo:

Ortigas Avenue
E. Rodriguez Avenue, Jr. (C-5)
Lanuza Avenue
Pasig Boulevard
Julia Vargas Avenue
Shaw Boulevard
Marcos Highway
Amang Rodriguez Avenue

Transportasyon paagi sa tubig
An syudad kan Pasig yaon sa porong subangan kan Salog Pasig. Ini inaabot kan serbisyong ferry kan Pasig River Ferry Service na may pitong istasyon pinagpangaranan susog sa namomogtakan na mga barangay:

Pineda
San Joaquin
Bambang
Kalawaan
Pinagbuhatan
Maybunga
Nagpayong

Mga tulay
An syudad nin Pasig may walong tulay. Ini an mga minasunod:

C-5 Bridge – nabaktas Pasig River
Manalo Bridge – nabaktas Marikina River
Rosario Bridge – nabaktas Marikina River
Sandoval Bridge – nabaktas Pasig River
Santa Rosa De Lima Bridge – nabaktas Marikina River
Bambang Bridge – nabaktas Napindan Channel
Napindan Bridge – nabaktas Napindan Channel
Kalawaan Bridge – nabaktas Pasig River

 Mga Zip Code sa syudad kan Pasig
thumb|right|288px|Dr. Sixto Antonio Avenue, sarong tinampong mayor na amnayan pahabagatan sa syudad.
 Caniogan 1606
 Green Park 1612
 Kapasigan 1600
 Kapitolyo 1603
 Manggahan 1611
 Maybunga 1607
 Pinagbuhatan 1602
 Rosario 1609
 San Antonio 1605
 San Joaquin 1601
 Santolan 1610
 Santa Lucia 1608
 Ugong 1604

Mga Alkalde
 Padre Daniel Florida Mesa (1689's) (Spanish Priest)
 Padre Franco Torrez (18th century)
 Padre Armando Zuniga (1728–1738) (Spanish-Filipino Priest)
 Gov. Heneral Joshua Milan Saavedra, (1738–1750) (Gobernadorcillo)
 Mario Lamercia, (1750–1780) (Gobernadorcillo)
 Aldrin Gersalia, (1780's)     (Gobernadorcillo)
 Rafael Umali, (1852–1853, 1869–1870)
 Apolonio Santiago, (1873–1884)
 Fortunato Concepcion (1918-1921)
 Sixto J. Antonio, (1924–1935)
 Cipriano A. Raymundo, (1936–1945)
 Francisco B. Legaspi, (1945–1951)
 Cipriano A. Raymundo, (1952–1955)
 Emiliano R. Caruncho Jr., (1956–1986)
 Mario Raymundo, (1986–1992)
 Vicente Eusebio, (1992–2001)
 Soledad Eusebio, (2001–2004)
 Vicente Eusebio, (2004–2007)
 Robert Eusebio, (2007–2013)
 Maribel Eusebio, (2013-2016)
 Robert Eusebio, (2016–2019)
 Vico Sotto (2019-)

Mga retrato

 Toltolan 

 Mga panluwas na takod 
 PhilAtlas.com
 Philippine Standard Geographic Code
 Local Governance Performance Management System
 Pasig City official website
 An Pasig nagtogdok mga tulay pasiring Makati, Marikina (abs-cbnnews.com) 
 Pasig City videos at WN
 The Medical City
 Bambino Festival
 

Kategorya:Mga syudad kan Filipinas
Kategorya:Metro Manila